Med en forlængelse af banen, en ny terminal på vej, ny direktør og en ambitiøs bestyrelse går den færøske lufthavn nu i offensiven. Den færøske stat har investeret omkring 365 MDKK i at forlænge landingsbanen på Færøerne fra 1250 meter til de nuværende 1799 meter. I maj forventes der at det nye indflyvningsudstyr er parat til at hjælpe med at guide fly til og fra Færøerne til en bedre landing, samt at en ny terminal forventes at stå klar i januar 2014. Det er klart, at disse investeringer skal bane vej for mere loftvejes trafik imellem Færøerne og udlandet; siger bestyrelsesformanden for Vagar Airport, Kitty May Ellefsen. Hun fortsætter: Vores ambition er at vokse om både passager- og frakttrafikken til og fra Færøerne, og vil vi i løbet af 2012 lancere vores“ vækststrategi” for Vagar Airport. Tallet af passagerer som rejste igennem Vagar Airport i 2011 var ca. 200.000. I dag er det kun Atlantic Airways som regelmæssigt knytter Færøerne sammen med udlandet loftvejes. Før har bl. a. Mærsk Air og det færøske Faroe Jet været på banen. Atlantic Airways opererer tre helårlige ruter og 4 sæson-ruter til og fra Færøerne i 2012. I dag, den 10. april, tiltræder den nye lufthavnsdirektør, Jákup Sverri Kass. Den 35 årige færing er uddannet cand. ling. merc. fra Handelshøjskolen i Århus i 2006 og har en fortid som bl. a. salgs og marketing direktør for Smyril Line og senest som salgs- og marketing chef for Atlantic Airways. En dedikeret vækststrategi vil som udgangspunkt indeholde interne omlægninger for at frigive resurser til andre formål, så som at udbygge værende indtjeningsområder og undersøge muligheden for at overtage nogle af de nuværende funktioner indenfor lufthavnens arealer. Eksternt vil vi engagere os mere med at bidrage til at synligøre Færøerne som en turistdestination sammen med de nuværende aktører på området; samt fremme interessen for at vokse om loftvejes fragttrafikken til og fra Færøerne; siger Jákup Sverri Kass.